Sociale og psysiske problemer tynger mange unge arbejdsløse så meget, at de har svært ved at klare en uddannelse eller et job, og det skal et forsøg ved Jobcenter Aalborg rette op på. Forsøget starter til sommer og er et samarbejde mellem Jobcenter Aalborg, Arbejdsmarkedsstyrelsen, Beskæftigelsesregion Nordjylland og ni andre jobcentre i Danmark. Projektet skal hjælpe de 18-29-årige videre ved at give dem en social mentor, som gennem et par timers ugentlig kontakt kan give konkret hjælp til at vælge en uddannelse og komme i gang, eller hjælp til at strukturere hverdagen for på længere sigt at give overskud til job eller uddannelse. I alt 2000 unge deltager i forsøget, der gennemføres i ti forskellige kommuner. 1000 af de unge får en mentor, mens de resterende 1000 indgår i en kontrolgruppe. Forsøget løber fra august 2012 til november 2013.

Referat:
Unge arbejdsløse med sociale problemer skal hjælpes gennem et nyt forsøg i Jobcenter Aalborg.